י' בחשוון תשע"ה

03 בנובמבר 2014

**3862**

#### לכבוד

יו"ר הכנסת, ח"כ אדלשטיין יולי יואל

אדוני היושב ראש,

אבקש להעלות על סדר יומה של הכנסת הצעה דיון מהיר בנושא:

 כישלון מתמשך במפעל המים והביוב בדלית אל כרמל

דברי הסבר:

המועצה המקומית דלית אל כרמל היא אחת המועצות הבודדות שאינה מאוגדת בתאגיד מים וביוב, ומנסה בכל כוחה לרומם את מפעל המים והביוב ביישוב ללא כל הצלחה.

מדובר בבעיות אינסופיות שנגרמות מכך שקווי המים והביוב ישנים מאד, דבר הגורם לפיצוצים מידי יום בקווים עקב ריקבון וחלודה בצנרת. וזה גורם לבעיות זיהום קשות שעלולות לגרום לבעיות בריאות מרובות.

לדברי ראש המועצה והגורמים המקצועיים, נעשתה פניה לכל גורם אפשרי בממשלה על מנת לתת מענה לבעיה, אך כל גורם מפנה את האחריות לרעהו. וכך המצב המסוכן נשאר ללא שום טיפול.

לאור האמור לעיל, סבור אני שדיון בוועדת הפנים והגנת הסביבה של הכנסת בהשתתפות כל הגורמים הרלוונטיים יכול להתוות דרך לטיפול המהיר בבעיה.

אי לכך, אני מבקש לקבוע דיון מהיר בנושא בוועדת הפנים והגנת הסביבה של הכנסת.

בכבוד רב,

חבר הכנסת סוייד חנא